CELEX: 32010R1112
Language: lt
Date: 2010-12-01 00:00:00
Title: 2010 m. gruodžio 1 d. Komisijos reglamentas (ES) Nr. 1112/2010, kuriuo iš dalies keičiamas Reglamentas (EB) Nr. 793/2006, nustatantis išsamias Tarybos reglamento (EB) Nr. 247/2006, nustatančio specialias žemės ūkio priemones atokiausiems Sąjungos regionams, taikymo taisykles

2.12.2010   
            
            
               LT
            
            
               Europos Sąjungos oficialusis leidinys
            
            
               L 316/1
            
         KOMISIJOS REGLAMENTAS (ES) Nr. 1112/2010
   2010 m. gruodžio 1 d.
   kuriuo iš dalies keičiamas Reglamentas (EB) Nr. 793/2006, nustatantis išsamias Tarybos reglamento (EB) Nr. 247/2006, nustatančio specialias žemės ūkio priemones atokiausiems Sąjungos regionams, taikymo taisykles
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2006 m. sausio 30 d. Tarybos reglamentą (EB) Nr. 247/2006, nustatantį specialias žemės ūkio priemones atokiausiems Sąjungos regionams (1), ypač į jo 25 straipsnį,
   kadangi:
   
               (1)
            
            
               Priėmus 2009 m. gegužės 18 d. Komisijos reglamentą (EB) Nr. 408/2009 (2), iš dalies keičiantį Reglamentą (EB) Nr. 793/2006, ypač 46a straipsnį, kuriame nurodyta, kad iš pieno miltelių pagamintame ypač aukšta temperatūra apdorotame vietiniam vartojimui Madeiroje skirtame piene turi būti ne mažiau kaip 15 % vietoje pagaminto šviežio karvių pieno, pasirodė, kad visas vietoje pagaminamas pienas suvartojamas gaminant vietinius sūrius. Kad nebūtų sutrikdyta jau nustatyta ekonominė pusiausvyra ir užtikrinta, kad vietoje pagaminamas pienas būtų perdirbamas į didelę pridedamąją vertę turinčius produktus, su mažiausiu dydžiu susijusią prievolę reikėtų išbraukti.
            
         
               (2)
            
            
               Atsižvelgiant į Reglamento (EB) Nr. 247/2006 19 straipsnio 4 dalies pakeitimą Europos Parlamento ir Tarybos reglamentu (ES) Nr. 641/2010 (3), kuriuo nuo 2010 m. sausio 1 d. buvo išbraukta Komisijos prievolė nustatyti, koks mažiausias vietoje pagaminto šviežio pieno kiekis turi būti naudojamas, reikėtų nuo tos pačios dienos išbraukti ir Komisijos reglamento (EB) Nr. 793/2006 (4) 46a straipsnį.
            
         
               (3)
            
            
               Todėl Reglamentas (EB) Nr. 793/2006 turėtų būti atitinkamai iš dalies pakeistas.
            
         
               (4)
            
            
               Šiame reglamente nustatytos priemonės atitinka Tiesioginių išmokų vadybos komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Reglamentas (EB) Nr. 793/2006 iš dalies keičiamas taip: išbraukiamas 46a straipsnis.
   2 straipsnis
   Šis reglamentas įsigalioja 2010 m. sausio 1 d.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2010 m. gruodžio 1 d.
      
         
            Komisijos vardu
         
         
            Pirmininkas
         
         José Manuel BARROSO
      
   
   
      (1)  OL L 42, 2006 2 14, p. 1.
   
      (2)  OL L 123, 2009 5 19, p. 62.
   
      (3)  OL L 194, 2010 7 24, p. 23.
   
      (4)  OL L 145, 2006 5 31, p. 1.